ສະຫະລັດວ່າ ການປະຕິບັດງານທີ່ແຂວງການດາຮາ ຈະໃຊ້ເວລາດົນ
ການປະຕິບັດງານທາງທະຫານ ຈະດຳເນີນໄປແບບຊ້າໆກ່ວາ​ເກົ່າ ເພື່ອຊ່ອຍໃຫ້ການປະຕິບັດງານນີ້ ໄດ້ຮັບການສະໜັບສະໜຸນຈາກ ປະຊາຊົນໃນເຂດທ້ອງຖິ່ນ.
ຫົວໜ້າຜູ້ບັນຊາການກຳລັງສະຫະລັດໃນ AFGHANIS- TAN ກ່າວວ່າ ການດຳເນີນຄວາມພະຍາຍາມ ເພື່ອກວດ ລ້າງພວກທາລີບານ ອອກໄປຈາກ ແຂວງການດາຮາໃນ ພາກໃຕ້ຂອງປະເທດດັ່ງກ່າວ ຈະໃຊ້ເວລາດົນກວ່າທີ່ໄດ້ ວາງແຜນກັນໄວ້ ໃນຂັ້ນຕົ້ນ ນາຍພົນ STANLEY McCHRYSTAL ກ່າວໃນວັນພະຫັດມື້ນີ້ ທີ່ນະ ຄອນ BRUSSELS ວ່າ ຕໍ່ໄປນີ້ ການປະຕິບັດງານທາງທະຫານຈະດຳເນີນໄປແບບ ຊ້າໆກ່ວາເກົ່າ ເພື່ອຊ່ອຍໃຫ້ການປະຕິບັດງານນີ້ໄດ້ຮັບການ ສະໜັບສະໜຸນຈາກປະຊາຊົນໃນເຂດທ້ອງຖິ່ນ ນາຍພົນ McCHRYSTAL ເວົ້າວ່າ ບັດນີ້ການປະຕິບັດງານຈະໃຊ້ເວລາຫຼາຍໆເດືອນ ແລະວ່າ ມັນສຳຄັນຫລາຍກ່ວາ ທີ່ເຮົາຈະເຮັດໃຫ້ຖືກຕ້ອງ ແທນທີ່ຈະເຮັດຢ່າງຮີບຮ້ອນຟ້າວຝັ່ງ ເມືອງການດາຮາໄດ້ເປັນກອງບັນຊາການໃຫຍ່ຂອງພວກທາລີບານ ເປັນ ເວລາຫຼາຍໆປີ ໃນລະຫວ່າງທີ່ຂະບວນດັ່ງກ່າວປົກຄອງ AFGHANISTAN ລັດຖະມົນຕີປ້ອງກັນປະເທດ ສະຫະລັດ ທ່ານ ROBERT GATES ໄດ້ເຕືອນ ວ່າ ຈະເກີດຄວາມຮຸນແຮງເພີ້ມຂຶ້ນ ໃນຂະນະທີ່ກຳລັງສະຫະລັດບຸກເລິກເຂົ້າ ໄປໃນແຂວງນີ້ ແຕ່ກໍເວົ້າວ່າ ທ່ານຄາດວ່າ ຈະປະສົບກັບຄວາມກ້າວໜ້າ ນັບແຕ່ມື້ວັນຈັນເປັນຕົ້ນມາ ມີທະຫານເນໂຕ້ເສຍຊີວິດໄປແລ້ວ 18 ຄົນ ໃນການໂຈມຕີ ຂອງພວກຫົວຮຸນແຮງ ຂະນະດຽວກັນ ເຈົ້າໜ້າທີ່ AFGHANIS TAN ໄດ້ຖິ້ມໂທດໃສ່ ການໂຈມຕີດ້ວຍລະເບີດສະລະຊີບ ວ່າເປັນເຫດໃຫ້ມີຄົນ ຕາຍ ຢ່າງນ້ອຍ 40 ຄົນ ແລະບາດເຈັບຫຼາຍກວ່າ 70 ຄົນ ໃນພິທີແຕ່ງງານທີ່ ເມືອງ ARGHANDAB ໃນແຂວງ ການດາຮາ ໃນຕອນແລງຂອງມື້ວານນີ້